बहादुरपुर में जरूरतमंद परिवारों को जर्सियां दीं
भास्कर संवाददाता | होशियारपुर
जीएसएसएलसेवा सोसायटी की ओर से बहादुरपुर मोहल्ले के गुलमोहर पार्क में जरूरतमंद लोगों को जर्सियां देने के लिए दूसरा कार्यक्रम करवाया गया। सेवा सोसायटी के संरक्षक मनोज गुप्ता ने कहा कि यह हमारी सोसायटी का आप लोगों पर कोई एहसान नहीं है बल्कि हम सभी भारत माता की संतान होने के नाते भाई बहन हैं और भाई बहन अहसान नहीं बल्कि कर्तव्य का पालन करते हैं।
सोसायटी के प्रधान एडवोकेट संदीप कुमाहर, सचिव राकेश सहारण, कोषाध्यक्ष राजन शर्मा, दलजीत सिंह सन्नी, मनदीप संधू, दिलीप कुमार ने लोगों के घरों से अच्छी हालत के गर्म कपड़े इकट्ठे किए और उन कपड़ों को जरुरतमंद लोगों दिया। राकेश सहारन ने कहा कि सोसायटी अन्य सेवा कार्यों के साथ-साथ खूनदान कैंप में भी लगा रही है।
पिछले कुछ माह में सेवा सोसायटी के सदस्यों ने रक्तदान महादान अभियान चलाकर सैकड़ों मरीजों को खून और प्लेटलैट दान करवाए। इस दौरान मुख्यमंत्री के राजनीतिक सलाहकार तीक्ष्ण सूद विशेष तौर पर शामिल हुए। तीक्ष्ण सूद ने सेवा सोसायटी के संरक्षक मनोज गुप्ता से कहा कि सोसायटी को समाज के काम के लिए जब भी सरकार की तरफ से कोई सहयोग की आवश्यकता होगी तो वह उसे जरूर पूरा करेंगे। मौके पर पंजाब ग्राम विकास के प्रमुख विजय आनंद, संतोष सैनी, रामदेव यादव, राजीव महाजन, कमल, हार्दिक गुप्ता, अरुणेश कपूर उपस्थित थे।
जरूरतमंद परिवारों को कपड़े देते हुए तीक्ष्ण सूद और मनोज गुप्ता।
hin_Deva bho_Deva hin_Deva hin_Deva hin_Deva hin_Deva